MONO ปังเว่อร์! กำไร Q3/60 โต 6 เท่า เตรียมปันผล 0.03 บ./หุ้น XD 21 พ.ย.นี้
MONO ปังเว่อร์! กำไร Q3/60 โต 598.80% มาที่ 70.69 ล้านบาท จากปีก่อนมีกำไร 10.12 ล้านบาท หลังรายได้จากการให้บริการสื่อโฆษณาเพิ่มขึ้น ขณะที่ 9 เดือนแรกพลิกมีกำไร 145.46 ล้านบาท จากปีก่อนขาดทุน 56.99 ล้านบาท จ่อปันผล 0.03 บาท/หุ้น ขึ้น XD 21 พ.ย.60 จ่าย 1 ธ.ค.60
9 พ.ย. 2560

บริษัท โมโน เทคโนโลยี จำกัด (มหาชน) หรือ MONO รายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการให้บริการสื่อโฆษณาในไตรมาส 3/60 จำนวน 478.63 ล้านบาท เมื่อเทียบกับไตรมาส 3/59 จำนวน 353.73 ล้านบาท เพิ่มขึ้นจำนวน 124.90 ล้านบาท คิดเป็นร้อยละ 35.31
ทั้งนี้เป็นผลมาจากการเติบโตของรายได้ธุรกิจทีวีดิจิตอลช่อง Mono29 ที่เพิ่มขึ้นอย่างต่อเนื่องสะท้อนมาจากเรตติ้งที่ เพิ่มขึ้นอย่างมาก โดยเดือนกันยายน 2560 มีเรตติ้งเฉลี่ย 1.000 เพิ่มขึ้นร้อยละ 42.86 เมื่อเทียบกับ เดือนกันยายน 2559 ที่มีเรตติ้งเฉลี่ย 0.700 และปัจจุบันช่อง Mono29 มีเรตติ้งเฉลี่ยเป็นลำดับที่ 4 จากจำนวนช่องฟรีทีวีทั้งหมด
พร้อมกันนี้ บริษัทได้ประกาศจ่ายเงินปันผลจากงวดดำเนินงานวันที่ 1 ม.ค. 2560 ถึงวันที่ 30 ก.ย. 2560  และกำไรสะสม เป็นเงินสดจำนวน 0.03 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 พ.ย.60 และกำหนดจ่ายเงินปันผลในวันที่ 1 ธ.ค.60